**עדשת ילדות ומשפחה: אני והורי**

|  |  |  |  |
| --- | --- | --- | --- |
| **מטרת המפגש** | 1. התבוננות של המשתתפים על הקשר עם ההורים 2. העמקה בתחושת הקשר והשייכות בין המשתתפים דרך התבוננות ושיתוף על המשפחה | | |
| **טקס פתיחה/ זמן מעבר** | * טלפונים בתיקים, מתיישבים בסטינג מתאים, חיוך והזמנה להיכנס למפגש * אפשר טקס פתיחה קצר (כ-5 דקות) , ראו קובץ נפרד. | | |
| **שער כניסה**  **גשר למשתתפים** | אנחנו ממשיכים במפגש שלנו היום להתבונן בעדשת הילדות והמשפחה. המפגש שלנו יתמקד בקשר שיש לכם עם ההורים.  *למנחה: אפשר לפתוח בשיתוף אישי, אולי בהצגת תמונה שלך עם הוריך ולספר קצת עליהם ועל הקשר שלכם, השינויים שעברו עליו.* | | |
| **התנסות** | *למנחה:*  *להלן 2 אפשרויות לפעילות: פעילות 'בית בשבילי' מתחילה את ההתבוננות על הקשר עם ההורים דרך המושג הבית ומתקיימת בקבוצה גדולה. פעילות 'היגדים' יכולה להתקיים בקבוצה גדולה/ בזוגות ומתחילה את הנושא דרך קבלת החלטות ומעורבות ההורים בחיי הילד.* | | |
| **כרטיסיות- בית בשבילי**  מפזרים על הרצפה כרטיסיות עם מילים:   * ארוחת צהרים * כספומט * חדר שינה * אוזן קשבת * חום ואהבה * פריחה * זכוכית מגדלת * מריבות * שיעורי בית * ציפיות * תחנת רכבת * משטרה * מיטה * שייכות * אווירה * מקום בטוח * ספקות * שוני ביחד שגרה.   מבקשים מכל משתתף לבחור כרטיס אחד או יותר שעונה עבורו על השאלה: מה זה בית בשבילי? | | **היגדים**  יוצאים החוצה או מתפרסים בכיתה.  מקריאים בכל פעם היגד- תלמידה או תלמיד שמסכימים איתו- לוקחים צעד אחד קדימה.  היגדים:   * דעתם של ההורים שלי חשובה לי כשאני צריך לקבל החלטות * אני מתייעץ עם ההורים שלי על העתיד שלי * ההורים שלי מקבלים בשבילי החלטות * ההורים שלי חושבים שהבחירות שלי הן העניין שלי * אם אני שלם עם ההחלטה שלי לא אכפת לי מה ההורים שלי יגידו * ההורים שלי מעורבים בלמידה שלי * אני משתף את ההורים שלי בקשיים סביב הלמידה * ההורים שלי חושבים שבלי תעודת בגרות אין עתיד   תו"כ מסתכלים- איזה היגדים גורפים הרבה הסכמה, איפה יש התלבטויות וכו'.  ) מטרת הפעילות היא להזמין תלמידים שלא מרבים להשתתף או לשתף לקחת חלק גם כן, כמובן שאפשר גם לפרוס בכיתה ולשוחח על היגדים/ להתחלק בזוגות ולדון בהם ועוד) |
| **עיבוד** | * נזמין את התלמידים לשתף- מה זה בית בשבילם? * איך הקשר עם ההורים משפיע על ההרגשה של בית? * אם האחים שלכם היו יושבים כאן- האם הם היו בוחרים משהו אחר מכם? מה זה לדעתכם אומר? | * פורסים את ההיגדים ומתיישבים. משקפים את מה שראיתם תוך כדי הפעילות. * מזמינים את התלמידים להרחיב ולשתף על היגדים שהסכימו/ לא הסכימו איתם.   מעמיקים את השאלות על כל היגד. לדוגמה- קבלת החלטות:   * באלו החלטות חשוב לנו שההורים שלנו ייקחו חלק? תנו גם דוגמאות * עד כמה אתם מתייעצים? האם יש החלטות שבוחרים לא לשתף אותם? * אלו אנשים נוספים משפיעים על קבלת ההחלטות שלכם? * אנחנו מדברים על מעורבות והדעות של ההורים בחיים שלכם. בואו ננסה רגע להתבונן על הקשר שלכם- איזה מין קשר יש לכם? | |
| **העמקה** | * בכל קשר יש טווח רחב שבצד אחד שלו יש קרבה גדולה, שיתוף, ובצד השני יכול להיות ריחוק או קושי. מישהו יכול לספר לנו משהו על הקשר עם ההורים בטווח הזה? * מה זה אומר קרוב? מה מאפשר את הקרבה? מה מקל עליכם לשתף? * עד כמה אתם מערבים את ההורים? האם הייתם רוצים אותם מעורבים יותר? * מה לדעתכם מפריע לזה להיות כמו שאתם רוצים?   האם אתם יכולים לשתף אותנו בזיכרון או חוויה שמספרת על זה? | | |
| **סיכום המפגש** | מסכמים את המפגש: איזה קולות שמענו, האווירה שהייתה במפגש, שיחה, שיתוף. | | |